Diari Oficial de la Generalitat Valenciana


Sumari del DOGV 9232, del 10-12-2021 (2021/12835)

RESOLUCIÓ de 7 de desembre de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per a l'any 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9232

Data del DOGV
:   10-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12923


Data del document
:   07-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 7 de desembre de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per a l'any 2021. [2021/12740]  
  
Antecedents de fet  
I. Per Resolució de 22 d'octubre de 2021 (DOGV 9204, 28.10.2021), de la Vicepresidència i Conselleria d'Igualtat i Polítiques Inclusives, i la seua correcció d'errades publicada en el DOGV núm. 9213, d'11.11.2021, es convoquen els acords d'acció concertada en matèria de serveis socials en el sector d'infància i adolescència per a l'any 2021, que té com a objecte específic concertar, d'acord amb les disponibilitats pressupostàries existents, els serveis susceptibles d'acció concertada següents:  
- Servei de centre d'acolliment residencial per a persones menors d'edat que es troben sota la guarda o tutela de la Generalitat.  
  
- Servei de suport a l'emancipació i autonomia personal de joves extutelats/ades que hagen aconseguit la majoria d'edat.  
II. Durant el termini establit per a la presentació de sol·licituds per part de les entitats, s'han sol·licitat un total de 73 places de les 54 convocades, i s'han obert 20 expedients, dels quals 12 corresponen a Alacant; 1, a Castelló, i 7, a València, que es distribueixen segons les seues tipologies de la manera següent:  
  
Tipologia Places oferides Places sol·licitades Totals  
 Alacant Castelló València   
Atenció residencial 12 12 12  
Llars emancipació 42 34 6 18 58  
Unitat externa emancipació 1 3 3  
Totals 54 34 6 33 73  
  
  
III. En la Direcció General d'Infància i Adolescència s'ha constituït l'òrgan instructor, de conformitat amb l'article 9 de la resolució de convocatòria.  
Aquest òrgan s'ha encarregat de comprovar que les sol·licituds presentades compleixen amb els requisits que s'estableixen en els articles 7 i 8 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, i també en l'article 7 de l'annex I de la resolució de convocatòria, per a optar i accedir al règim d'acció concertada.  
  
IV. Una vegada l'òrgan instructor de la direcció General d'Infància i Adolescència haja finalitzat la instrucció, s'ha elevat a la Comissió d'Avaluació la relació d'entitats els centres i els serveis de les quals compleixen els requisits, amb la puntuació obtinguda d'acord amb el barem establit en l'article 10 «Criteris de valoració d'entitats i serveis» de l'annex I de la resolució de convocatòria i a la seua correcció d'errades publicada en el DOGV núm. 9213, d'11.11.2021.  
  
V. La Comissió d'Avaluació, en sengles reunions celebrades en data 30 de novembre de 2021 i 2 de desembre de 2021, ha quantificat la totalitat de places oferides de les sol·licituds d'entitats d'iniciativa social, que superen la puntuació mínima de 50 punts, per a cobrir els serveis corresponents a les places establides en la convocatòria pública, conforme a la tipologia dels recursos i mòduls econòmics corresponents, tal com estableix l'apartat 3 de l'article 9 de la resolució de convocatòria.  
  
Els efectes econòmics del concert es produiran, d'acord amb l'article 14 de l'annex I de la convocatòria, des del dia 13 de desembre de 2021 i finalitzarà el 31 de desembre de 2021.  
VI. Existeix crèdit adequat i suficient en el programa pressupostari 311.20 «Gestió i organització del sistema», capítol IV, línia S5234, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2021, per un import màxim de 98.119.897,00 euros, dels quals 107.647,65 euros estaran destinats a finançar les places i serveis d'atenció social a infància i adolescència objecte d'aquesta convocatòria.  
  
Fonaments de dret  
Primer. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, l'accés i el control de les quals siguen de la seua competència, ajustant-se al procediment i als requisits que preveu aquesta llei i a la normativa sectorial que siga aplicable.  
  
Segon. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que estableix aquesta norma, delimitant l'objecte i, en el seu cas, nombre de places i característiques de les prestacions susceptibles de concert, i també els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social sota els principis de transparència, publicitat i no discriminació.  
  
Tercer. El procediment de concertació s'ha dut a terme conformement a les condicions generals que s'estableixen en la convocatòria dels acords d'acció concertada en matèria de serveis socials en el sector d'infància i adolescència per a l'any 2021, la Comissió d'Avaluació ha analitzat les sol·licituds presentades, i ha deixat constància de la relació ordenada de participants en el procediment de selecció que han acreditat el compliment dels requisits exigits amb la seua puntuació en el procediment de selecció, d'acord amb els criteris de valoració, que han sigut ponderats segons s'estableix en l'article 10 de l'annex I de la resolució de convocatòria i en la seua correcció d'errades.  
  
Quart. Correspon a la persona titular de la Direcció General Gestió i Organització del Sistema, per delegació de la persona titular de la Conselleria, tenint en compte les disponibilitats pressupostàries existents, la resolució del procediment d'acció concertada convocat per Resolució de 22 d'octubre de 2021 (DOGV 9024, 28.10.2021), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2021, de conformitat amb l'article 13.  
  
Cinqué. El contingut de la resolució en relació amb les places i serveis concertats està regulat en l'article 12 de l'annex I de la resolució de la convocatòria, per la qual cosa és procedent determinar, en l'annex I d'aquesta resolució, les places dels centres que són objecte de concert, en què s'estableix la reserva i ocupació de la totalitat de places, amb l'import determinat per a cada centre en funció del nombre de places concertades, el mòdul econòmic aplicable i el nombre de dies de prestació del servei. Així mateix, en l'annex II es recullen les places oferides per entitats d'iniciativa social, que és procedent denegar, motivant-ne la causa, i en l'annex III, les entitats que renuncien al concert, motivant-ne la causa.  
I per tot això, conforme al que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada i el concert de serveis i places en centres d'acolliment residencial per a persones menors d'edat que es troben sota la guarda o tutela de la Generalitat i de serveis de suport a l'emancipació i autonomia personal de joves extutelats/ades que hagen aconseguit la majoria d'edat, amb les entitats que apareixen en l'annex I d'aquesta resolució, amb la identificació de l'entitat titular, el CIF, la tipologia de centre/servei, el nombre de places concertades i l'import de l'anualitat de 2021.  
L'aprovació de la concessió de concerts socials per a l'any 2021, per un import total de 107.647,65 euros, s'efectua a càrrec del crèdit consignat en el programa pressupostari 311.20 «Gestió i organització del sistema», capítol IV, aplicació pressupostària línia S5234000, «Gestió de polítiques d'infància i adolescència», de la secció 16 del pressupost de despeses de la Vicepresidència i Conselleria d'Igualtat i Polítiques Inclusives.  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 17 de l'annex I de la resolució de convocatòria.  
Els concerts socials que se subscriguen tindran una durada de 19 dies, d'acord amb el que s'estableix en la convocatòria, des del 13 de desembre de 2021, i finalitzarà el dia 31 de desembre de 2021, sense perjudici de la seua possible pròrroga, d'acord amb el que s'estableix en l'article 2 de la resolució de convocatòria.  
  
Segon  
Desestimar les sol·licituds de les entitats d'iniciativa social i centres que consten en l'annex II d'aquesta resolució, per les causes que així mateix hi apareixen relacionades.  
Així mateix, en l'annex III es relacionen les entitats que han desistit del procediment.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la seua notificació, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 7 de desembre de 2021.- La vicepresidenta del Consell i consellera d'Igualtat i Polítiques Inclusives, p. d. (art. 13 R 22.10.2021), la directora general de Gestió i Organització del Sistema: Patricia Ramón Galindo.